Kabát (skupina)

Kabát je česká hard rocková kapela, ktorá bola založená v roku 1983. Za svoje pôsobenie vydala 13 štúdiových albumov.
História.
Pôvodne thrash metal skupina, dnes skôr kapela s pesničkami o pive a grilovaní, skupina Kabát vznikla v Teplicích v roku 1983. Zakladajúcimi členmi boli Milan Špalek a Tomáš Krulich . Neskôr sa ku skupine pridali Radek Hurčík a Josef Vojtek. Ako posledný túto zostavu doplnil Ota Váňa. V tejto zostave kapela funguje od roku 1990 do dnes.
Hudobné úspechy.
Zo začiatku skupina fungovala len v Tepliciach a okolí, ako lokálna rocková kapela. Zlomovým bodom pre ďalší vývoj bol rok 1991, keď vyšiel ich prvý radový štúdiový album s názvom "Má jí motorovou" a v roku 1992 album z vystúpení s názvom "Živě!". 
Na základe kladného ohlasu, podpísala skupina exkluzívnu zmluvu s vydavateľstvom Monitor/EMI ČR. Prvou rádovou doskou u tohoto vydavateľstva bola doska "Děvky ty to znaj" a následne "Colorado, Země plná trpaslíků", "Čert na koze jel", "Mega Hu", "Go Satane Go", "Suma Sumárum" (best of) a "Dole v Dole". Najúspešnejším nosičom do albumu najlepších skladieb bolo "Colorado", ktorého sa predalo približne 100 000 kusov. V roku 2002 oslávila skupina Kabát 10 rokov od vydania prvého albumu. K tejto príležitosti vydala výberové dvojalbum "Suma Sumárum", ktoré vyšlo v novembri 2001, a už po mesiaci predaja bolo platinové. K dnešnému dňu sa predalo v Česku a na Slovensku 128 000 ks nosičov. V rebríčku predaja hudobných nosičov (vyhlasuje IFPI ČR), bol album po dobu 100 týždňov v prvej desiatke predaja, a väčšinu času to bol najpredávanejší titul v Česku.
Vrcholom osláv výročia bolo koncertné turné "Suma Sumárum 2002" (12 koncertov) ktoré navštívilo viac ako 600 000 návštevníkov.
Dňa 7. októbra, 2003 vyrazila skupina Kabát na dlho očakávané „"Tour 2003"“, ktoré bolo predzvesťou vychádzajúceho albumu "Dole v Dole". Po troch veľmi úspešných koncertoch na Slovensku prekročilo turné 12. októbra hranice Česka, kde pokračovalo 14.októbra v Olomouci. V tento deň zároveň vyšiel album "Dole v Dole", ktorý sa už po troch dňoch predaja stal trojnásobne platinovým, čo je unikát.
Toto turné sa stalo najúspešnejším turné v novodobých dejinách samostatného Česka. Koncerty, ktoré boli hrané na zimných štadiónoch bolo vo všetkých mestách dopredu beznádejne vypredané. Podobnú návštevnosť v Prahe nedosiahol Robbie Williams, ktorý ako jediný interpret dokázal v roku 2003 tiež dopredu vypredať pražskú T-Mobile Arénu.
Súčasnosť a ocenenia.
Dnes je skupina Kabát považovaná odbornou i laickou verejnosťou za najlepšiu skupinu na českom trhu. 
Pre dokreslenie prvého regulárneho turné (po zmene manažmentu v roku 1999) na siedmich koncertoch vo veľkých mestách Česku navštívilo takmer 20 000 ľudí. Na turné GSG v roku 2001 zavítalo približne 30 000 návštevníkov a Turné 2003 navštívilo cez 110 000 fanúšikov.
Rok 2002 bol pre skupinu veľmi úspešný. Predaj CD nosiča "Suma Sumárum" bol päťnásobne platinový, a skupina týmto zároveň získala cenu Akadémie Populárnej Hudby za rok 2002 „Anděl“ za najpredávanejší album všetkých kategórií. V ankete Český slávik skončila skupina Kabát v roku 2002 na treťom mieste v kategórii skupina roku, a spevák skupiny Josef Vojtek získal Českého slávika za skokana roku v kategórii „spevák roku“.
Za rok 2002 uviedla skupina Kabát dva videoklipy ("Pohoda" a "Šaman") do prestížnej hitparády TV Nova - "ESO". Obidva klipy získali „"Červené Eso"“, pričom videoklip k piesni "Pohoda" sa stal zároveň najúspešnejším klipom roku a zároveň získal rekordný počet hlasov za dobu existencie tejto súťaže. Na základe toho bol v januári 2003 znovu do tejto súťaže nasadený, a znovu získal ocenenie "Červené Eso" (za šesť víťazstiev za sebou). Klip k novému albumu, ktorý má rovnaký názov "Dole v Dole" získal taktiež „"Červené Eso"“.
Rok 2003 bol ešte úspešnejší. Turné 2003 navštívilo cez 110 000 fanúšikov. V ankete Český slávik skončila skupina Kabát na prvom mieste v kategórii skupina roka s celkovým počtom hlasov cez 10 000, a náskokom pred druhou skupinou Lucie o 4 000 hlasujúcich. Klip "Dole v Dole" získal cenu za najúspešnejší klip roka.
Tento klip získal i ďalšie ocenenia: Najhranejší klip z Česka na slovenskom hudobnom kanále TV Music Box, a vyhral aj ocenenie českej hudobnej stanice Óčko (kategória "Hard and Heavy"), kde sa stal Kabát zároveň kapelou s druhým najväčším počtom hlasov všetkých kategórií, za skupinou Linkin Park. 6. marca, 2003 na požiadanie VAC a "České Filmové Akademie" odovzdávali Josef Vojtek a Milan Špalek cenu „Český Lev“ za rok 2003 v kategórii - najlepší zvuk.
V novembri 2005 vyšlo dvojité DVD s nahrávkami z koncertov z rokov 2003 – 2004. V roku 2006 Kabát pracuje na novom albume. Album Corrida vyšiel 8. decembra 2006. Od mája do júna 2007 prebiehalo ďalšie koncertné turné skupiny Kabát.
V roku 2009 uskutočnila kapela mega-koncert na Vypichu v Prahe, ktorý navštívilo 60 000 poslucháčov a Kabát tým prekonal aj Madonnu, ktorá v Prahe vystúpila len pár týždňov predtým.
V roku 2014 mala kapela ďalší mega-koncert v Prahe, na ktorom oslavovali 25 rokov. Koncert v Prahe navštívilo viac ako 75 000 ľudí. Kabát prekonal takmer Elán, ktorý mal tiež na koncerte niečo okolo 82 000 ľudí (platiacich).
Ďalej v roku 2014 kapela vyhrala ďalšieho zlatého slávika v kategórii Skupina.
Ďalej v roku 2018 kapela vyhrala cenu OSA za pieseň „Pohoda“.